Document ID: /roh_data/filtered/fineweb-2-filterrobots_roh.jsonl.gz/72065

«Sex and the City» tracta da quatter dunnas che tschertgan l’amur gronda en la metropola da New York. Carrie Bradshaw e sias amias èn enturn trenta, anc adina singels e n’han perquai betg ina vita simpla. Carrie lavura sco columnista per ina gasetta. Ella s’inamurescha en Mr. Big, in um ch'ha problems da dir, tge ch’el vul, senta e less. Durant tuttas episodas èsi adina in vi e nà tranter quests dus enfin ch’els maridan en l’emprim film da kino. Il segund film da kino porscha ina parada da moda en il desert, dialogs plain ironia e quatter dunnas tranter quaranta e tschuncanta che giaudan ils megliers onns.
(Foto: David Shankbone / CC BY 3.0)